kardosdrur/scandi-wiki huggingface dataset:
Askø (Søndersø)

Askø er en lille ubeboet ø i den centrale del af Søndersø syd for Maribo på Lolland.

På Askø og naboøen Lindø findes en blandet koloni af skarver og fiskehejrer med hhv. 2500 og 2-300 ynglepar.

Kilde 
 Skov- og Naturstyrelsen

Øer i søer i Danmark
Lolland Kommunes geografi
Charles Wuorinen

Charles Wourinen (født 9. juni 1938 i New York City, New York, USA - død 11. marts 2020) var en amerikansk komponist.

Han anvendte tolvtoneteknik og serialistiske principper i udformningen af rytme og formale proportioner. Wuorinen har skrevet 10 symfonier, orkesterværker, kammermusik, koncertmusik, sange, korværker, klaverstykker, sceneværker etc.

Han var en af sin generations betydeligste amerikanske komponister, og han var desuden en ivrig forkæmper for ny musik.

Udvalgte værker  

 Symfoni nr. 1 (1957-1958) - for orkester
 Symfoni nr. 2 (1959) - for orkester
 Symfoni nr. 3 (1959) - for orkester
 Symfoni nr. 4 "Slagtøjs Symfoni" (nr. 1) (1976) - for slagtøjsorkester
 Symfoni nr. 5 (i en sats) (1977) - for orkester
 Symfoni nr. 6 "2-delt Symfoni" (1978) - for orkester
 "Mikrosymfoni" (1992) - for orkester
 Symfoni nr. 7 (1997) - for orkester
 Symfoni nr. 8 "Teologer" (2006) - for orkester
 "Slagtøjssymfoni" (nr. 2) (2019) - for slagtøjsorkester
 "Kykloper" (2000) - for orkester
 "Koncert" (1987) - for forstærket cello og orkester
 Hyperion" (1975) - for orkester

Eksterne henvisninger 
  om Charles Wuorinen på www.musicweb-international.com

Referencer 

Komponister fra USA
Personer fra New York City
Amerikanere i 1900-tallet
Amerikanere i 2000-tallet
Chet Baker

Chesney Henry "Chet" Baker Jr. (født 23. december 1929 i Yale, Oklahoma, USA - død 13. maj 1988 i Amsterdam, Holland) var en amerikansk trompetist og sanger.

Fik sit gennembrud som medlem af Gerry Mulligans kvartet i 1952-53, og ledede herefter egne små grupper resten af sit liv, afbrudt af perioder med inaktivitet og fængselsophold på grund af narkotikaproblemer.

Han tilførte jazztrompetspillet en meget personlig lyrisk dimension, som specielt i årene efter 1975, trods en undertiden svigtende oplagthed og instrumental usikkerhed, fik hans spil til at fremstå blottet for udvendighed og popularitets-anglen og præget af fordybelse i det mellemregister, han foretrak. Han døde efter et fald fra et hotelvindue i Amsterdam, Holland d. 13 maj 1988.

Lange europaophold gjorde ham til en værdsat og konstant turnerende kunstner her. I USA blev han for alvor genopdaget efter sin død.

Død 

Tidligt 13. maj 1988 blev Baker fundet død på gaden under sit værelse i Hotel Prins Hendrik, Amsterdam, med alvorlige sår i hovedet, tilsyneladende faldet fra vinduet på anden etage. Heroin og kokain blev fundet på hans værelse og i hans krop. Der blev ikke fundet noget bevis for en kamp, og døden blev regnet for en ulykke. Ifølge en anden gæst låste han sig utilsigtet ud af sit værelse og faldt, mens han forsøgte at krydse fra balkonen i det ledige tilstødende rum til sit eget. En platte blev anbragt uden for hotellet til hans minde. Baker er begravet på Inglewood Park Cemetery i Californien ved siden af sin far.

Referencer

Eksterne henvisninger 

 

Trompetister fra USA
Jazzvokalister fra USA
Personer fra Oklahoma
Art Blakey

Art Blakey (Abdulla Ibn Buhaina) (11. oktober 1919 – 16. oktober 1990) var en amerikansk trommeslager og orkesterleder.

Han gjorde sig bemærket i Billy Eckstines store orkester fra 1944-47 og blev derefter freelance i New York. Arbejde fra 1952 hyppigt med pianisten Horace Silver, og blev den musikalske nøglefigur i orkesteret "The Jazz Messengers" i 1955; et orkesternavn der fulgte ham resten af karrieren, og som gennem årene var læreanstalt for en stribe af store talenter. Han har lavet et utal af plader i eget navn og med The Jazz Messengers.

Eksterne henvisninger 

 
 Biografi mm på Drummerworld

Jazztrommeslagere fra USA
Buddy Bolden

Buddy Bolden (6. september 1877 – 4. november 1931) var en amerikansk jazzkornettist, orkesterleder og barber. Bolden dannede sit første band i 1890'erne og var omkring år 1900 en af de mest populære musikere i New Orleans. Han indspillede aldrig sin musik og døde på et sindssygehospital.

Eksterne henvisninger 

 

Jazztrompetister fra USA
Ejby

Ejby kan henvise til flere stednavne i Danmark:
 Ejby (Middelfart Kommune) – en bebyggelse og et ejerlav i Ejby Sogn på Fyn
 Ejby Station – jernbanestation
 Ejby Kommune – tidligere administrativ enhed
 Ejby (Glostrup) – en bebyggelse og et ejerlav i Glostrup Sogn
 Ejbybunkeren – militært anlæg
 Ejby (Korsløkke Sogn) – en bebyggelse og et ejerlav i Korsløkke Sogn i det østlige Odense
 Ejby (Køge Kommune) – en by i Ejby Sogn på Østsjælland
 Ejby (Lejre Kommune) – en by i Rye Sogn på Midtsjælland
Dave Brubeck

David Warren "Dave" Brubeck (født 6. december 1920, død 5. december 2012) var en amerikansk jazzpianist og komponist.

Som bandleder og komponist for "The Dave Brubeck Quartet" fra 1958 til 1967 var han eksponent for third stream-jazzen.
Denne gruppe var en af de første som indførte og eksperimenterede med skæve taktarter i jazzen så som numrene "Take Five" og "Blue Rondo a la Turk".

Eksterne henvisninger 
   om Dave Brubeck

Jazzpianister fra USA
Jazzkomponister fra USA
Hollywood Walk of Fame
Ejby (Lejre Kommune)

Ejby er en by på Midtsjælland med , beliggende i Rye Sogn på den sydlige del af halvøen Hornsherred ud til Bramsnæs Vig, ca. 10 kilometer øst for Holbæk. Byen ligger i Lejre Kommune og tilhører Region Sjælland.

Kilder 

Byer i Lejre Kommune
Ejby (Middelfart Kommune)

Ejby er en stationsby på det vestlige Fyn med , beliggende i Ejby Sogn, ca. 15 kilometer sydøst for Middelfart og 32 km vest for Odense.

Byen ligger i Middelfart Kommune og hører til Region Syddanmark.

Byen var indtil 2007 hovedby i Ejby Kommune.

Historie 
Navnet anses afledet af "Egby".

Omkring 1870 omtales byen således: "Ejby med Kirken, Skole, Jernbanestation, 2. Veirmøller og 3 Teglværker".

Omkring århundredeskiftet omtales byen således: "Ejby, ved Jærnbanen, med Kirke, Skole, Forskole, Fattiggaard (opr. 1882, Plads for 26 Lemmer), Forsamlingshus (opf. 1894), 2 Møller, 6 Teglværker (et i Nyhave Huse), Savværk, Købmandsforretn., Gæstgiveri, Jærnbane-, Telegraf- og Telefonstation samt Postekspedition."

Ejby stationsby havde 629 indbyggere i 1906, 888 indbyggere i 1911 og 1.037 indbyggere i 1916. I 1911 var fordelingen efter næringsveje således: 87 levede af landbrug, 366 af håndværk og industri, 165 af handel og omsætning, 115 af liberale erhverv.

Ejby fortsatte sin udvikling i mellemkrigstiden: 1.029 indbyggere i 1921, 1.039 i 1925, 998 i 1930, 1.127 i 1935 og 1.187 indbyggere i 1940. I 1930 var ehvervsfordelingen således: 164 levede af landbrug, 362 af håndværk og industri, 159 af handel og omsætning, 89 af transport, 43 af immateriel virksomhed, 101 af husgerning, 75 var ude af erhverv og 5 havde ikke oplyst indkomstgrundlag.

Ejby fortsatte sin udvikling i efterkrigstiden: 1.232 indbyggere i 1945, 1.349 i 1950, 1.398 i 1955, 1.309 i 1960 og 1.357 indbyggere i 1965

Noter 

Byer i Middelfart Kommune
Ejby (Køge Kommune)

Ejby er en by på Østsjælland med , beliggende i Ejby Sogn ca. 8 kilometer vest for Køge. Byen ligger i Køge Kommune og tilhører Region Sjælland.

På en lav bakke i den vestlige udkant af den gamle landsby ligger Ejby Kirke.

Nordøst for Ejby i retning mod Lille Skensved ligger det privatejede landbomuseum Lundekrog.

Byens forhistorie 
Ved gården Østervang i den nordøstlige udkant af det nuværende Ejby foretog Køge Museum i slutningen af 1990'erne en arkæologisk udgravning af en jernalderboplads fra tiden omkring kristi fødsel og 700 år frem. Der var tale om en såkaldt værkstedsplads, hvor der foregik fremstilling og handel med smykker, knapper, dragtnåle m.m. af bronze, sølv og guld .

Nyere tid 
Den kraftige stigning i byens befolkningstal siden 1960'erne, hvor Ejby stadig var en lille landsby på få hundrede indbyggere, har resulteret i, at den oprindelige landsby nu er omgivet af parcelhuskvarterer og såkaldt tæt-lav-bebyggelse, hvilket giver byen et præg af "soveby".

Gemsevejens Børnehus, der som den første daginstitution i Danmark – den 3. august 1998 – blev udliciteret til ISS, ligger i Ejby. Efter tre et halvt år måtte ISS dog opgive institutionen. I dag drives institutionen af TitiBo gruppen.

Eksterne henvisninger 
 Satellitfoto fra WikiMapia

Kilder 

Byer i Køge Kommune
Kenny Clarke

Kenny Clarke (Liaquat Ali Salaam) (9. januar 1914 i Pittsburgh, Pennsylvania – 26. januar 1985 i Paris, Frankrig) var en amerikansk jazztrommeslager.

Kenny Clarke var en faderskikkelse i det moderne jazztrommespil. Han var i 1930'erne med i forskellige swingbands, men fra 1940-41 blev han en central skikkelse som huskapelmester på "Minton's Playhouse", hvor han sammen med bl.a. Thelonious Monk lagde grunden til bebop.

Efter militærtjenesten spillede han med Dizzy Gillespies epokegørende bigband. 

I 1956 bosatte han sig i Paris, hvor han arbejdede med egne grupper og akkompagnerede gæstesolister. Fra 1961 til 1972 ledede han et internationalt bigband sammen med den belgiske pianist og arrangør Francis Boland.

Eksterne henvisninger 
 
 Biografi mm  på Drummerworld

Jazzmusikere fra USA
Trommeslagere fra USA
Ejby (Glostrup)

Ejby er en bydel i Storkøbenhavn, beliggende i Glostrup Kommune mellem Glostrup og Skovlunde. Kommunen har . Fra bydelen er der ca. 13 kilometer til centrum af København.

Etymologi 

Det ældste kendte navn for byen er Egby, formentlig på grund af nærliggende egeskov. Igennem historien har byen heddet Egby, Eiby, Ejbye eller Ejby. Siden 1960'erne har stavemåden "Ejby" dog ligget fast.

Historie 

Byen menes at være grundlagt i vikingetiden omkring år 900. Kilder fra 1600-tallet viser, at der i området har været drevet svedjebrug, og at jorden i området generelt var frugtbar landbrugsjord. I begyndelsen af 1600-tallet var Ejby sæde for tinghuset for Smørum Herred, hvor civile og kriminelle sager blev behandlet.

I 1682 havde Ejby 8 gårde og 4 huse uden jord. Det samlede dyrkede areal udgjorde 544,3 tønder land skyldsat til 146,70 tdr hartkorn. Dyrkningsformen var trevangsbrug.

Ved den første folketælling i 1787 var der 145 indbyggere i Ejby, og ved udskiftningen i 1794 bestod byen af 15 gårde og 12 husmandssteder. I 1819 var børnetallet blevet så højt, at den første skole i Ejby blev åbnet.

Endnu i begyndelsen af 1900-tallet lå Ejby som en isoleret landsby, men i mellemkrigstiden skete en delvis omlægning af landbrugsjord til gartneri, og denne tilstand varede ved til omkring 1960.

Ejby skole blev lukket i 1950, men en ny Ejby-skole åbnede igen i 1977.

I 1960'erne og 1970'erne blev meget af landbrugene i området nedlagt og jorden udstykket til parcelhuse, og Ejby er i dag næsten udelukkende en parcelhusforstad. Der er dog endnu lidt landsbyidyl tilbage omkring gadekæret, hvor nogle af de gamle gårdes stuehuse stadig er bevaret.

Øst for forstaden, på den anden side af ringvejen, ligger et større erhvervsområde, Ejby Industrikvarter. Og nord for Ejby ligger forstadens bedst kendte virksomhed, I/S Vestforbrænding.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1927 (reprotryk for Landbohistorisk Selskab, København 1975);

Eksterne henvisninger 
 Grundejerforeningen "Det gamle Egby"  med billeder fra Ejby.
 Viggo Hansen: "Some characteristics of a growing suburban region" (Geografisk Tidsskrift, bd. 59; 1960, s. 214-225) 

Københavnske bydele og forstæder i Region Hovedstaden
Glostrup Kommunes geografi
Stjerneanis

Stjerneanis er et krydderi fra planten Stjerneanis (Illicium verum), som oprindelig kommer fra Nordøstkina. Stjerneanis minder meget om anis i smag, og er meget brugt i kinesisk madlavning, og i mindre grad i sydasiatisk og indonesisk madlavning. Stjerneanis er en af ingredienserne i det kinesiske femkrydderipulver (de andre er: peber, kanel, nelliker og fennikel), og kapslerne bliver nogle gange tygget efter et måltid for at hjælpe med fordøjelsen.

Sjerneanis indeholder anethol, det samme stof som giver anis sin smag. I nyere tid er man begyndt at bruge stjerneanis som et billigere alternativ til anis i bagning såvel som i likør-brygning.

Aniskrydderiet bruges i den sønderjyske udgave af en pebernød, kaldet "museeh".

Eksterne henvisninger 

Frugter
Krydderier
Ornette Coleman

Randolph Denard Ornette Coleman (født 9. marts 1930 i Texas, død 11 juni 2015 i New York) var en amerikansk jazz-saxofonist, komponist og orkesterleder.

Han havde svært ved at slå igennem, mange musikere opfattede ham nærmest som respektløs, uskolet eller slet og ret primitiv. I 1958 blev nogle etablerede jazzmusikere, bl.a. John Lewis, dog opmærksomme på hans spil.

Hans højst personlige sange udgør effektive affyringsramper for musikernes improvisationer.

Han fremtrådte også som trompetist og violinist med forskellige besætninger på koncerter og plader i USA og Europa.

I 1975 dannede han et elektrisk ensemble, Prime Time, og har senere spillet på festivaler og koncerter med bl.a. sin søn, trommeslageren Denardo Coleman født i 1956.

Se også 
 Free jazz

Referencer

Eksterne henvisninger 
 

Jazzmusikere fra USA
Saxofonister fra USA
Jazzkomponister fra USA
Lindø (Søndersø)

Lindø er en lille ubeboet ø i den centrale del af Søndersø syd for Maribo på Lolland.

Højeste punkt: 11 m over havets overflade.

På Lindø og naboøen Askø findes en blandet koloni af skarver og fiskehejrer med hhv. 2500 og 2-300 ynglepar.

Kilde 
Skov- og Naturstyrelsen

Lolland Kommunes geografi
Øer i søer i Danmark
Chick Corea

Armando Anthony "Chick" Corea (født 12. juni 1941, død 9. februar 2021) var en amerikansk pianist, komponist og orkesterleder.

Han regnes blandt de førende klaviaturspillere i sin generation. Hans stil var Perkusiv og energisk med et meget bestemt, rytmisk præget anslag på klaveret.

Som komponist spændte han over et bredt register, fra jazzprægede sange til mere gennemkomponerede værker for forskellige besætninger. Hans interesse for latinamerikansk musik var tydelig i hans kompositioner. Han spillede også trommesæt , percussion, vibrafon og trompet.

Privatliv 
Han var fra 1972-2021 gift med sangeren, pianisten og sangskriveren Gayle Moran og var medlem af den religiøse sekt Scientology fra 1971 til sin død.

Diskografi

Referencer

Eksterne henvisninger 

 
 

Jazzkomponister fra USA
Jazzpianister fra USA
Spansk-amerikanere
Æresdoktorer ved NTNU
Amerikanere i 1900-tallet
Amerikanere i 2000-tallet
Paul Desmond

Paul Emil Desmond (født 25. november 1924, død 30. maj 1977) var en amerikansk altsaxofonist, hvis runde tone og flydende frasering var indbegrebet af jazzens klangideal.

Hans karriere var uløseligt forbundet med "The Dave Brubeck Quartet" som han var medlem af fra 1951 til 1967.

Eksterne henvisninger 

Jazzmusikere fra USA
Saxofonister fra USA
Personer fra Californien
Borgø

Borgø er en ubeboet ø i den centrale del af Søndersø syd for Maribo på Lolland. Borgø er den største af øerne i Søndersø.

I 1100-tallet blev borgen Refshaleborg opført med et voldanlæg på øen. Borgen tilhørte kongen og blev ødelagt ved et angreb i 1256. I dag er ruinerne og resterne af voldanlægget, Refshaleborg Voldsted, et yndet udflugtsmål.

Galleri

Kilder 
 Til Borgø med Anemonen  (Storstrøms Amt)

Øer i søer i Danmark
Bygninger, konstruktioner og anlæg i Lolland Kommune
Roy Eldridge

Roy Eldridge (30. januar 1911 – 26. februar 1989) var en amerikansk trompetist.

"Little Jazz" som han blev kaldt, spillede i lokale bands før han i 1930 kom til New York hos Teddy Hill og Fletcher Henderson.

I 1936 dannede han sit eget orkester i Chicago og fra 1938 i New York.

Han havde en klassisk messingklang med åbent horn og en dirrende intensitet i spillet med dæmper. Han rummede en voldsom ilterhed i sit spil, og en teknisk overlegenhed og udnyttelse af instrumentets register, der på daværende tidspunkt var uden sidestykke hvilket gav ham stjernestatus.

Eksterne henvisninger 

 

Jazzmusikere fra USA
Trompetister fra USA
Gil Evans

Ian Ernest Gilmore Green (13. maj 1912, Canada – 20. marts 1988, Mexico), bedst kendt som Gil Evans, var en canadisk jazzmusiker og pioner indenfor bigbandmusik i USA som arrangør, komponist, orkesterleder og pianist.

Hans over 50 år lange banebrydende virksomhed som arrangør, komponist og orkesterleder stiller ham kvalitetsmæssigt på højde med Duke Ellington, hvis betydning Evans også var omhyggelig med at fremhæve.

Gennem de mange år han var på banen, har han arrangeret musik af utallige komponister, spillet sammen med utallige af jazzens store navne, og optrådt på mange jazzfestivaler rundt om i Europa.

Eksterne henvisninger 

 
 Gil Evans' hjemmeside /

Pianister fra Canada
Jazzpianister
Jazzkomponister
SID

SID eller SiD har flere betydninger:

 Specialarbejderforbundet i Danmark – fusionerede med KAD i 2005 til Fagligt Fælles Forbund.
 Sound Interface Device – en lydchip udviklet af MOS Technology.
 Sikker Internet Dag – et internet-videncenter oprettet af Medierådet for Børn og Unge.

fr:Sid (homonymie)
sv:Sid
Stan Getz

"Stan" Getz (født 2. februar 1927, død 6. juni 1991) var en amerikansk tenorsaxofonist.

Getz spillede i flere af de anerkendte amerikanske jazzorkestre og turnerede rundt om i Europa bl.a. i Skandinavien. I 1958-1961 boede han i Lyngby og senere i Rungsted nord for København, og han var en af de kendte musikere, der var med til at løfte Jazzhus Montmartre op til internationalt ry. Han blev svensk gift og bevarede hele livet et nært forhold til både Sverige og Danmark.

Hans klang var lige så karakteristisk som Louis Armstrongs stemme. Han slap aldrig sine musikalske rødder og hvilede på traditionen. Han havde sit solide fundament og kunne tåle diverse udflugter. Han har indspillet utallige plader med mange af jazzens store navne.

Stan Getz er også ansvarlig for at have bragt den brasilianske musikstil bossa-nova til USA og Europa, og for at have gjort den succesfuld i vesten. Dette skete først og fremmest på grund af det legandariske album fra 1964 Getz/Gilberto med nummeret "The Girl from Ipanema" hvor Getz spillede sammen med den brasilianske guitarist Joao Gilberto og bossa-novaens fader, komponisten & pianisten Antonio Carlos Jobim, som begge blev verdenskendte kunstnere efter dette album.

Igennem hele karrieren sloges Stan Getz med afhængighed af alkohol samt hårde stoffer som heroin. Det gjorde ham hudløst irritabel og satte præg på hans temperament og medmenneskelige relationer, herunder sine koner og kærester. Stofmisbruget tog gradvist til i løbet af hans liv og resulterede også i fængselsophold som følge af mislykket røveri. Misbruget medførte, at han kunne være ondskabsfuld det ene øjeblik, og blid som en engel det næste.

På trods af misbruget holdt han fast i jazzmusikken, hvor han opnåede stor popularitet og udbredelse med sin bløde og tilbagelænede stil.

Referencer

Eksterne henvisninger 

 
 
 Podcast om Stan Getz - i Jazzens historie

Jazzmusikere fra USA
Saxofonister fra USA
Dexter Gordon

Dexter Gordon (født 27. februar 1923, død 25. april 1990) var en amerikansk tenor- og sopransaxofonist.

Beboppens førende musikere forenedes tidligt i hans spil til et helt personligt udtryk, og med kombinationen af rytmisk elegance, harmonisk dristighed og en frodig melodisk fantasi blev han, uden helt at kappe sine rødder til swingmusikken, den første fuldt udviklede bebop-tenorsaxofonist.

I størstedelen af 1950'erne var han i fængsel på grund af narkotikamisbrug, men fik i 1961 et monumentalt comeback.

Herefter tilbragte han størstedelen af de næste 14 år i Europa, det meste af tiden med base i København, hvor han både musikalsk og pædagogisk kom til at inspirere en yngre generation af danske musikere.

Som skuespiller medvirkede han i flere film; i 1986 spillede han hovedrollen i Bertrand Taverniers film Round Midnight, hvilket han blev nomineret til en Oscar for. Han foretog også en cameo som patient i Livet længe leve fra 1990, der blev udgivet efter hans død.

Referencer

Eksterne henvisninger 

 Musikserien "Jazz i sort/hvid"  på DR Bonanza, med optagelse af Gordon fra Magleås Højskole i 1967.
 
 

Jazzmusikere fra USA
Saxofonister fra USA
Personer fra Los Angeles
Amerikanere i 1900-tallet
Bollywood

Bollywood er navnet på den del af den indiske filmindustri, der er hindi-sproget og har hjemsted i Mumbai.

Navnet er en sammentrækning af Bombay (det tidligere navn for Mumbai) og Hollywood, og konnotationen er dermed: Indiens svar på Hollywood.

Bollywood-film udgør således blot den hindisprogede del af den indiske filmindustri. Derudover findes film på alle andre dominerende sprog i Indien, deriblandt på tamil (Kollywood), telugu (Tollywood), bengali (Tollywood el. Tollygunge), kannada (Sandalwood), m.fl., som hver især kendes under deres egne lignende betegnelser.

Berømte indiske skuespillere 
 Akshay Kumar
 Shah Rukh Khan
 Salman Khan
 Aamir Khan
 Hrithik Roshan
 Amithab Bachchan
 Abhishek Bachchan
 Vivek Oberoi
 Zayed Khan
 Aishwariya Rai
 Rani Mukerji
 Preity Zinta
 Kajol
 Katrina Kaif
 Juhi Chawla
 Sushmita Sen
 Karisma Kapoor
 Kareena Kapoor
 Bhoomika Chawla
 Urmila Matondkar
 Mahima Chaudry

Se også 
 Film i Indien – om den indiske filmindustri
 Pallywood
 Hollywood

Eksterne henvisninger 

 
Mumbai
Film i Indien
Hestø

Hestø er en lille ubeboet ø i den vestlige del af Søndersø syd for Maribo på Lolland. Øens højeste punkt er 13 m over havets overflade. Den ligger tæt ved en anden ubeboet ø kaldet Fruerø. Sammen med Præstø er disse tre ejet af Lolland Kommune og der er offentlig adgang.

Øen har været opdyrket, men landbruget blev opgivet i starten af 1900-tallet, da det var for besværligt at transportere ting til og fra øen. Den har været brugt til at have kvie og heste på græs, hvoraf sidstnævnte har givet navn til øen.

Se også 
 Hestoy på Færøerne

Lolland Kommunes geografi
Øer i søer i Danmark
Præstø (ø)

Præstø er en lille ubeboet ø i den vestlige del af Søndersø syd for Maribo på Lolland. Øen er ejet af Lolland Kommune og der er offentlig adgang.

Øer i søer i Danmark
Lolland Kommunes geografi
Fruerø

Fruerø er en lille ubeboet ø i den vestlige del af Søndersø syd for Maribo på Lolland. Sammen med Hestø og Præstø er Fruerø ejet af Lolland Kommune og der er offentlig adgang til øerne.

Øens højeste punkt er 11 m over havets overflade.

Lolland Kommunes geografi
Øer i søer i Danmark
Worsaaes Ø

Worsaaes Ø er en lille ubeboet ø med et areal på ca. 0,24 hektar. Den ligger i den sydøstlige del af Søndersø i Guldborgsund Kommune – ved grænsen til Lolland Kommune.

Øen er opkaldt efter arkæologen J.J.A. Worsaae, der i 1859 gjorde nogle skelsættende fund på øen. Efter en sænkning af vandstanden i Søndersø i 1850'erne, til dels på grund af en tørke i 1859, blotlagdes nogle bopladser fra forhistorisk tid. Og blandt fundene var nogle grove redskaber fra jægerstenalderen.

Guldborgsund Kommunes geografi
Øer i søer i Danmark
Dialogos

Diálogos er en frivillig organisation, en NGO der arbejder med at fremme sundhed i fattige lande som Bolivia, Uganda, Nepal og Filippinerne. Målet er at forebygge sygdomme, blandt andet som følge af dårligt arbejdsmiljø. Vi arbejder via seriøse lokale partnere, der er aktive blandt lokalsamfundets græsrødder.

Empowerment af målgruppen er en vigtig del af projekterne. Diálogos udnytter de aktive medlemmers individuelle faglige kompetencer og erfaringer til kvalificering og udvikling af projekterne. Fokusområder for projekterne er samspillet mellem sundhed, arbejdsmiljø og miljø, som fx interkulturel medicin, og sprøjtemidler. Vi er finansieret af danske udviklingsmidler.

Projekter 
Dialogos arbejder med flere projekter i Bolivia, Uganda, Nepal og Filippinerne, hvor de blandt andet arbejder med pesticider, kviksølv og interkultural medicin.

Ekstern henvisning 
 DIALOGOS' hjemmeside 

Ngo'er 
Foreninger fra Danmark
Etableret i 1993